ธนกร ชม เจ๊หน่อย ให้คำแนะนำมีประโยชน์ วอนปชช.อย่าแตกตื่นโควิด-19 
ธนกร วอน ประชาชนอย่าแตกตื่นไวรัสโควิด-19 หลังแห่กักตุนสินค้า ย้ำ รัฐบาลยังคุมสถานการณ์ได้ ชม หญิงหน่อย คำแนะนำมีประโยชน์ต่อรัฐบาล ยัน รัฐกำลังดำเนินการอยู่วันที่ 16 มี.ค. นายธนกร วังบุญคงชนะ โฆษกพรรคพลังประชารัฐ กล่าวว่า สถานการณ์การแพร่ระบาด ไวรัสโควิด-19 ยังคงสร้างความตื่นตระหนกแก่ประชาชนเป็นอย่างมาก ส่งผลให้ประชาชนบางส่วนแห่กันไปกักตุนสินค้า ทั้งๆ ที่สถานการณ์ยังไม่ถึงขั้นนั้น จึงอยากฝากไปยังพี่น้องประชาชนทั่วประเทศว่า สถานการณ์ขณะนี้ยังไม่จำเป็นต้องไปกักตุนสินค้าและแตกตื่น เพราะรัฐบาลยังสามารถดูแลสถานการณ์ได้ การผลิตสินค้าต่างๆ ไม่ได้รับผลกระทบอะไร กำลังการผลิตจึงยังคงเป็นไปตามปกติ จึงอยากฝากไปยังประชาชนทั่วประเทศให้เข้าใจ และปฏิบัติตามคำแนะนำของกระทรวงสาธารณสุขอย่างเคร่งครัดนายธนกร กล่าวอีกว่า ส่วนกรณีที่คุณหญิงสุดารัตน์ เกยุราพันธุ์ ประธานยุทธศาสตร์พรรคเพื่อไทย แนะนำ 4 มาตรการแก่รัฐบาลเพื่อแก้ปัญหาไวรัสโควิด-19 นั้น ต้องขอบคุณคุณหญิงสุดารัตน์อย่างมาก เป็นการแนะนำที่ถือว่ามีประโยชน์มาก และอยากให้แกนนำพรรคการเมืองต่างๆ เอาคุณหญิงสุดารัตน์เป็นตัวอย่าง เสนอแนะด้วยเหตุผล ไม่ใช่มุ่งเน้นโจมตีหรือดิสเครดิตรัฐบาลเพื่อหวังผลทางการเมืองเพียงอย่างเดียว ทั้งนี้ รัฐบาลกำลังดำเนินการแก้ปัญหาไวรัสโควิด-19 อยู่ ซึ่งหลายอย่างถือว่าใกล้เคียงกับคำแนะนำของคุณหญิงสุดารัตน์ ส่วนข้อเสนอแนะส่วนไหนที่เป็นประโยชน์ รัฐบาลก็พร้อมนำไปพิจารณาปรับใช้ จึงอยากฝากไปยังทุกฝ่ายว่า วันนี้ขอให้ช่วยกันเพื่อฝ่าวิกฤติครั้งนี้ไปด้วยกัน เพราะประเทศไม่ใช่ของรัฐบาลหรือฝ่ายค้าน แต่เป็นของคนไทยทุกคน
ธนกร วอน ประชาชนอย่าแตกตื่นไวรัสโควิด-19 หลังแห่กักตุนสินค้า ย้ำ รัฐบาลยังคุมสถานการณ์ได้ ชม หญิงหน่อย คำแนะนำมีประโยชน์ต่อรัฐบาล ยัน รัฐกำลังดำเนินการอยู่ 
โควิด-19,ไวรัสโคโรนา,ไวรัสโคโรน่า,COVID-19,ธนกร วังบุญคงชนะ,กักตุนสินค้า,สุดารัตน์ เกยุราพันธุ์,ข่าวทั่วไป